Првослав Михајловић
Првослав Михајловић (Ваљево, 13. април 1921 — Београд, 28. јун 1978) био је југословенски и српски фудбалер и фудбалски тренер.

Каријера 
Каријеру је почео 1938. године у Ваљевском спорт клубу (ВСК), три године касније је дошао у београдски Обилић, а након тога постао члан Београдског спорт клуба (БСК). Носио је дрес Партизана од оснивања 1945. до 1957. за црно-беле укупно 393 утакмице и постигао је 167 голова, највише на десном крилу. Са Партизаном је освојио две титула државног првака (1947. и 1949), а 1947. освојио је куп Југославије.

Током 1951. два месеца био је члан Црвене звезде и одиграо 10 пријатељских утакмица на којима је постигао два гола.

Био је успешан тренер ОФК Београда (1957-1959), секретар и технички директор ФК Партизан (1959-1963), радио је у Александрији - Египат (1963-1967) и у Минстеру - СР Немачка (1967), затим се вратио 1967. године у Партизан, отишао је за Кувајт и поново дошао у Партизан.

Репрезентација 
За репрезентацију Београда је одиграо девет утакмица и постигао три гола, а за сениорску репрезентацију Југославије одиграо је 13 утакмица и постигао шест голова. Дебитовао је 7. октобра 1946. против Албаније (3:2) у Тирани, а последња утакмица коју је одиграо 28. јуна 1950. против Мексика (4:1) у Порто Алегреу, на Светском првенству 1950. у Бразилу.

Од 1960. до 1963. био је члан тројне селекторске комисије ФСЈ за састав репрезентације.

Референце

Спољашње везе 
 
 

Рођени 1921.
Умрли 1978.
Спортисти из Ваљева
Југословенски фудбалери
Југословенски фудбалски репрезентативци
Југословенски фудбалски тренери
Везни играчи у фудбалу
Фудбалери Партизана
Фудбалери Црвене звезде
Фудбалери Обилића
Фудбалери на Летњим олимпијским играма 1948.
Југословенски олимпијци на Летњим олимпијским играма 1948.
Освајачи медаља на Летњим олимпијским играма 1948.
Освајачи олимпијских медаља у фудбалу
Освајачи сребрних олимпијских медаља за Југославију
Фудбалери на Светском првенству 1950.
Селектори на Светском првенству у фудбалу 1962.